Veel ühe  seletusena saab esile tuua märguande hiljuti Venemaad külastanud ja inimõiguslastega kohtunud Ühendriikide presidendile Obamale. Obama visiit kõneles pigem sellest, et putinism Venemaal pole jätkusuutlik. Nüüd püütakse näidata, kelle käes Venemaal tegelikult on ohjad ja mis juhtub nendega, kes ei kuuletu. Estemirova tapmine asetuks sel juhul samasse ritta president Medvedevi üllatusvisiidiga Lõuna-Osseetia pealinna Tshinvalisse.